CELEX: 62010CO0091
Language: ro
Date: 2010-09-29
Title: Ordonanța Curții (camera a șaptea) din 29 septembrie 2010.#VAV-Autovermietung GmbH împotriva Inspecteur van de Belastingdienst/Douane Zuid, kantoor Roosendaal.#Cerere având ca obiect pronunțarea unei hotărâri preliminare: Rechtbank Breda - Țările de Jos.#Articolul 104 alineatul (3) primul paragraf din Regulamentul de procedură - Libera prestare a serviciilor - Articolele 49 CE-55 CE - Autovehicule - Utilizarea într-un stat membru a unui autovehicul înmatriculat și închiriat într-un alt stat membru - Taxarea acestui vehicul în primul stat membru la prima sa utilizare pe rețeaua rutieră națională.#Cauza C-91/10.

Ordonanța Curții (Camera a șaptea) din 29 septembrie 2010 — VAV‑Autovermietung/Inspecteur van de Belastingdienst/Douane Zuid,
            kantoor Roosendaal
      (Cauza C‑91/10)
      „Articolul 104 alineatul (3) primul paragraf din Regulamentul de procedură — Libera prestare a serviciilor — Articolele 49 CE-55 CE — Autovehicule — Utilizarea într‑un stat membru a unui autovehicul înmatriculat și închiriat într‑un alt stat membru — Taxarea acestui vehicul în primul stat membru la prima sa utilizare pe rețeaua rutieră națională”
      Libera prestare a serviciilor — Restricții (art. 49 CE-55 CE) (a se vedea punctul 30 și dispozitivul)
      Obiectul 
      
         
               Cerere de pronunțare a unei hotărâri preliminare — Rechtbank Breda — Interpretarea articolelor 56 TFUE-62 TFUE — Reglementare
                  națională care prevede perceperea unei taxe de înmatriculare cu ocazia primei utilizări a unui vehicul pe rețeaua rutieră
                  națională
               
            Dispozitivul 
      Articolele 49 CE-55 CE trebuie să fie interpretate în sensul că se opun unei reglementări naționale, precum cea în cauză în
         acțiunea principală, potrivit căreia o persoană rezidentă sau stabilită într‑un stat membru, care utilizează în acest stat
         membru un autovehicul înmatriculat și închiriat într‑un alt stat membru, este obligată ca, la prima utilizare a acestui vehicul
         pe rețeaua rutieră a primului stat membru, să achite în întregime o taxă al cărei sold, calculat în funcție de durata utilizării
         vehiculului menționat pe această rețea, este restituit fără dobânzi după ce această utilizare a încetat.